**Seth Barton** (s. 18. elokuuta 1999 Kelowna, Brittiläinen Kolumbia, Kanada) on kanadalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta.

Ura
---

### Seuraura

Barton aloitti luistelun omien sanojensa mukaan noin kolmivuotiaana. Hän vietti juniorivuotensa pääasiassa kotikaupungissaan Brittiläisen Kolumbian Kelownassa. Barton siirtyi kaudeksi 2015–2016 Okanagan Rocketsin U18 AAA-joukkueeseen BCEHL-juniorisarjaan. Kaudella 2016–2017 hän debytoi BCHL-joukkue Nanaimo Clippersissa, jossa Barton pelasi kaksi ottelua. Kaudeksi 2017–2018 Barton siirtyi jatkamaan BCHL-pelejään Trail Smoke Eatersiin, jossa hän teki runkosarjassa 49 ottelussa tehot 6+27=33. Barton oli joukkueen eniten maaleja tehnyt puolustaja. Pudotuspeleissä hän pelasi 16 ottelua tehopistein 3+8=11.

Detroit Red Wings varasi Bartonin kolmannella kierroksella 81. pelaajana NHL:n varaustilaisuudessa 2018. Vuosina 2018–2021 hän kävi Massachusettsin yliopistoa Lowellissa. *Junior-vuotenaan* 2020–2021 Barton oli tehoilla 2+9=11 joukkueensa tehokkain puolustaja Chase Blackmunin kanssa.

Maaliskuussa 2021 Barton teki kolmivuotisen NHL-tulokassopimuksen Detroit Red Wingsin kanssa. Hän liittyi samalla amatööritryout-sopimuksella AHL-joukkue Grand Rapids Griffinsiin, jossa Barton pelasi neljä runkosarjaottelua tehden yhden syöttöpisteen. Kauden 2021–2022 kynnyksellä lokakuussa Red Wings asetti hänet loukkaantuneiden listalle. Barton oli sivussa joulukuulle asti, kunnes kuntouduttuaan hän liittyi Griffinsin AHL-joukkueeseen. Barton pelasi siellä suurimman osan loppukaudestaan tehden 20 runkosarjaottelussa tehot 1+5=6. Hän pelasi myös viisi ottelua ECHL-joukkue Toledo Walleyessa tehden yhden syöttöpisteen. Myös kesken syksyn 2022 harjoitusleirin lokakuussa Barton asetettiin loukkaantuneiden listalle, mutta kuntouduttuaan Red Wings lähetti hänet yhdeksän päivää myöhemmin farmijoukkue Griffinsiin. Barton pelasi siellä suurimman osan kaudestaan tehden 36 runkosarjaottelussa tehot 2+3=5. Loppukauden hän pelasi pääasiassa Walleyen ECHL-joukkueessa, jossa Barton pelasi kymmenen runkosarjaottelua tehopistein 2+6=8 ja 13 playoff-ottelua tehopistein 1+12=13. Hän voitti pudotuspeleissä joukkueen sisäisen syöttöpörssin.

Heinäkuussa 2023 Barton teki vuoden mittaisen AHL-sopimuksen Hartford Wolf Packin kanssa. Hän osallistui samana syksynä myös New York Rangersin NHL-harjoitusleirille. Barton aloitti kautensa lopulta ECHL-joukkue Cincinnati Cyclonesissa, jossa hän pelasi vain yhden ottelun, kunnes marraskuussa Barton siirtyi loppukauden 2023–2024 kattavalla sekä yhden optiovuoden ja vuoden loppuun asti kestävän tryoutin sisältävällä sopimuksella SM-liigajoukkue KooKoohon. Liigaa suositteli hänelle mm. Bartonin joukkuetoverina AHL:ssä pelannut Eemil Viro. Joulutauolla seura uutisoi hänen saaneen koejaksonsa päätteeksi jatkosopimuksen. Barton voitti KooKoon sisäisen tehotilaston lukemalla +14. Huhtikuussa 2024 seura tiedotti käyttäneensä hänen sopimuksessaan olleen option ja tehneen Bartonin kanssa vuoden mittaisen jatkosopimuksen.

### Maajoukkueura

Barton edusti Canada Westin joukkuetta World Junior A Challengessa vuonna 2017, jolloin hän voitti kultaa.

Muuta
-----

Bartonin pikkuveli Joel pelasi jääkiekkoa puolustajana A-junioriksi asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Nanaimo Clippers | BCHL | 2 | 0 | 0 | 0 | 2 | – | – | – | – | – |
| 2017–2018 | Trail Smoke Eaters | BCHL | 49 | 6 | 27 | 33 | 32 | 16 | 3 | 8 | 11 | 8 |
| 2018–2019 | UMass-Lowell | H-East | 33 | 2 | 8 | 10 | 25 | – | – | – | – | – |
| 2019–2020 | UMass-Lowell | H-East | 30 | 3 | 12 | 15 | 20 | – | – | – | – | – |
| 2020–2021 | UMass-Lowell | H-East | 20 | 2 | 9 | 11 | 4 | – | – | – | – | – |
|  | Grand Rapids Griffins | AHL | 4 | 0 | 1 | 1 | 2 | – | – | – | – | – |
| 2021–2022 | Grand Rapids Griffins | AHL | 20 | 1 | 5 | 6 | 4 | – | – | – | – | – |
|  | Toledo Walleye | ECHL | 5 | 0 | 1 | 1 | 2 | – | – | – | – | – |
| 2022–2023 | Grand Rapids Griffins | AHL | 36 | 2 | 3 | 5 | 18 | – | – | – | – | – |
|  | Toledo Walleye | ECHL | 10 | 2 | 6 | 8 | 6 | 13 | 1 | 12 | 13 | 8 |
| 2023–2024 | Cincinnati Cyclones | ECHL | 1 | 0 | 0 | 0 | 0 | – | – | – | – | – |
|  | KooKoo | SM-liiga | 19 | 3 | 8 | 11 | 6 | – | – | – | – | – |
| 3 kautta | yhteensä | AHL | 60 | 3 | 9 | 12 | 24 | – | – | – | – | – |
| 1 kausi | yhteensä | SM-liiga | 19 | 3 | 8 | 11 | 6 | – | – | – | – | – |
| 3 kautta | yhteensä | ECHL | 16 | 2 | 7 | 9 | 8 | 13 | 1 | 12 | 13 | 8 |

Lähteet
-------

* Seth Barton The Internet Hockey Databasessa (englanniksi)
* Seth Barton Eurohockey-sivustolla (englanniksi)
* Seth Barton *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Seth Barton *Elite Prospects*. Everysport Media Group AB.  (englanniksi)
2. ↑  Q&A: Seth Barton, UMass Lowell Recruit *NeutralZone.net*.  16.11.2017. Neutral Zone LLC. Viitattu 6.11.2023. (englanniksi)
3. ↑  Elite Prospects - ECHL Stats 2021-2022 *eliteprospects.com*. Everysport Media Group AB. Viitattu 6.11.2023. (englanniksi)
4. ↑  Elite Prospects - UMass-Lowell *eliteprospects.com*. Everysport Media Group AB. Viitattu 6.11.2023. (englanniksi)
5. ↑  Kujawa, Kyle: Detroit signs Seth Barton to two-year entry-level contract *nhl.com/redwings*.  24.3.2021. DETROIT:  Detroit Red Wings. Viitattu 6.11.2023. (englanniksi)
6. ↑  Seth Barton Stats, Profile, Bio, Analysis and More *sportsforecaster.com*. XML Team Solutions, LLC. Viitattu 6.11.2023. (englanniksi)
7. ↑  Elite Prospects - Toledo Walleye *eliteprospects.com*. Everysport Media Group AB. Viitattu 6.11.2023. (englanniksi)
8. ↑  WOLF PACK INK DEFENSEMAN SETH BARTON AND FORWARD DREW WORRAD TO ONE-YEAR AHL CONTRACTS *hartfordwolfpack.com*.  12.7.2023. HARTFORD, CT:  Hartford Wolf Pack. Viitattu 6.11.2023. (englanniksi)
9. ↑  New York Rangers: 2023 Training Camp Roster (pdf) *media.d3.nhle.com*. New York Rangers. Viitattu 6.11.2023. (englanniksi)
10. ↑  CYCLONES RELEASE SEASON-OPENING ROSTER *cycloneshockey.com*.  20.10.2023. Cincinnati Cyclones. Viitattu 6.11.2023. (englanniksi)
11. ↑  Westerlund, Jenna: KooKoo vahvistaa takalinjojaan AHL-puolustaja Seth Bartonilla *Jatkoaika.com*.  4.11.2023. Jatkoaika r.y. Viitattu 6.11.2023.
12. ↑  Barton jatkaa KooKoossa *kookoo.fi*.  22.12.2023. KooKoo Hockey Oy. Viitattu 22.12.2023.
13. ↑  KooKoo - Roster, News, Stats & More *eliteprospects.com*. Everysport Media Group AB. Viitattu 8.4.2024. (englanniksi)
14. ↑  Seth Barton jatkaa Lumon Areenalla *kookoo.fi*.  11.4.2024. KooKoo Hockey Oy. Viitattu 11.4.2024.
15. ↑  Joel Barton *Elite Prospects*. Everysport Media Group AB.  (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo